FISA MĂSURII 4.2 - Sprijin pentru investiții în prelucrare/comercializare și/sau dezvoltare de produse agricole

**Denumirea măsurii** - CODUL Măsurii – MCS 4.2

**PNDR:** M4, SM 4.2 - SPRIJIN PENTRU INVESTIȚII ÎN PRELUCRARE/COMERCIALIZARE ȘI/SAU DEZVOLTARE DE PRODUSE AGRICOLE

Tipul măsurii:

* INVESTIŢII
* SERVICII
* SPRIJIN FORFETAR

1. **Descrierea generală a măsurii**

Sprijinul prin această sub-măsură se acordă întreprinderilor care realizează investiţii corporale şi necorporale pentru procesarea şi marketingul produselor agricole cuprinse în Anexa I la Tratatul de Instituire a Comunităţii Europene (TFUE), cu excepția produselor pescărești, pentru:

• înfiinţarea și / sau modernizarea unităţilor de procesare şi comercializare;

• introducerea de noi tehnologii pentru dezvoltarea de noi produse și procese;

• aplicarea măsurilor de protecţia mediului inclusiv scăderea consumului de energie și a emisiilor GES;

• promovarea investiţiilor pentru producerea şi utilizarea energiei din surse regenerabile;

• creşterea numărului de locuri de muncă

În zonă activitatea de agricultură este desfășurată de un număr mare de ferme familiale (PTE 6), de asemenea sunt meșteșugari recunoscuți care practică activități tradiționale, realizând produse locale (PTE 11), rețele de alimentare cu energie electrică și apă, în vederea prelucrării produselor agricole, accesibilitate foarte bună - drumuri modernizate care facilitează comercializarea produselor agricole (PTT7, PTT 8), distanțe mici față de locurile de desfacere/vânzare, existența programelor de finanțare în diverse domenii (OP 1, OP2, OE1, OE4, OE5, OE6, OOSI 5, OOSI 6) care contribuie la atenuarea efectelor constrângerilor naturale din zonele montane (PST 6), a efectelor migrației către marile orașe și a combaterii sărăciei (PSP 2, PSP 5, PSP 9, AP2), lipsa unor lanțuri alimentare integrate (PSE 3), lipsa unor unități de procesare a produselor vegetale și animale (PSE 6), lipsa unităților de uscare a legumelor/plantelor medicinale, (PSE 8), activitate redusă de marketing (PSE 12, PSE 15), periclitarea valorificării produselor autohtone din cauza importurilor de produse alimentare (AE3).

**Obiectiv general:** i) Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă

**Obiective specifice ale măsurii :**

• creșterea competitivității, diversificarea producției, creşterea calității produselor obținute și îmbunătățirea performanței generale a exploatațiilor agricole;

• creșterea valorii adăugate a produselor prin sprijinirea procesării produselor agricole la nivel de fermă și a comercializării directe a produselor obţinute;

• dezvoltarea lanțurilor scurte de aprovizionare;

• eficientizarea costurilor de producţie prin promovarea producerii şi utilizării energiei din surse regenerabile în cadrul fermei şi prin reducerea consumului de energie.

**Măsura contribuie la priorităţile** prevăzute la art. 5, Reg. 1305/2013 P3: Promovarea organizării lanţului alimentar, inclusiv procesarea şi comercializarea produselor agricole, a bunăstării animalelor şi a gestionării riscurilor în agricultură și P6: Promovarea incluziunii sociale, a reducerii sărăciei şi a dezvoltării economice în zonele rurale

**Măsura contribuie la Domeniul de intervenţie:** 3A) Îmbunătăţirea competitivităţii producătorilor primari printr-o mai bună integrare a acestora în lanţul agroalimentar prin intermediul schemelor de calitate, al creșterii valorii adăugate a produselor agricole, al promovării pe pieţele locale si în cadrul circuitelor scurte de aprovizionare, al grupurilor si organizaţiilor de producători si al organizaţiilor interprofesionale

**Măsura contribuie la obiectivele transversale ale Reg. 1305/2013:**

**Mediu și clima -** Investițiile în industria de procesare vor viza reducerea amprentei asupra mediului prin încurajarea de noi metode de păstrare a producției agroalimentare, pentru creșterea siguranței alimentare, produse adaptate mai bine cerințelor pieței, metode de utilizare a deşeurilor și de epurare a apei pentru protejarea mediului, anveloparea clădirilor.

**Inovare -** Sprijinul pentru realizarea de investiţii în active fizice inovative în domeniul producţiei agricole, a procesării şi a infrastructurii agricole va ameliora performanţa economică a exploataţiilor, inclusiv pomicole și va conduce la obținerea de produse procesate cu înaltă valoare. În sectorul de procesare al produselor agro-alimentare, vor fi încurajate acele tehnologii şi echipamente cu un caracter inovator, care vor conduce la utilizarea, la o scară mai largă, a tehnologiilor moderne.

**Complementaritatea cu alte măsuri din SDL**: prin creșterea gradului de informare, conștientizare, schimb de bune practici, măsura este complementară cu MCS 1, având beneficiari indirecți populația teritoriului și întreprinderile. De asemenea, M 4.2 este complementară cu MCS 4.1, 4.1.A, și MCS 6.1, având ca beneficiari întreprinderile și fermieri din teritoriu.

**Sinergia cu alte măsuri din SDL**: MCS 4.2 contribuie la P3 - Promovarea organizării lanţului alimentar, inclusiv procesarea şi comercializarea produselor agricole, a bunăstării animalelor şi a gestionării riscurilor în agricultură, alături de MCS 4.2A

1. **Valoarea adăugată a măsurii**

În cadrul acestei măsuri se vor sprijini proiecte mici, cu o intensitate a sprijinului public nerambursabil de maximum 50000euro/proiect. De asemenea, conform criteriilor de selecție vor avea prioritate in etapa de selectie proiectele inițiate de tineri până în 40 de ani și femei, beneficiari care fac parte dintr-o formă asociativă.

1. **Trimiteri la alte acte legislative**

R (UE) nr. 1303/2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Rui (UE) nr. 1083/2006 al Consiliului

Recomandarea 2003/361/CE din 6 mai 2003 privind definirea micro-întreprinderilor şi a întreprinderilor mici şi mijlocii.

R (UE) nr. 651/2014 al Comisie de declarare a anumitor categorii de ajutoare compatibile cu piața internă în aplicarea articolelor 107 și 108 din tratat

R (UE) nr. 1407/2013 al Comisiei privind aplicarea articolelor 107 și 108 din Tratatul privind funcționarea Uniunii Europene, ajutoarele de minimis

R (UE) nr. 852/2004 privind igiena produselor alimentare cu modificarile si completarile ulterioare,

R (UE) nr. 853/2004 de stabilire a unor norme specifice de igienă care se aplică alimentelor de origine animală cu modificarile si completarile ulterioare;

R (UE) nr. 854/2004 de stabilire a normelor specifice de organizare a controalelor oficiale privind produsele de origine animală destinate consumului uman cu modificarile si completarile ulterioare

R (UE) nr. 882/2004 privind controalele oficiale efectuate pentru a asigura verificarea conformităţii cu legislaţia privind hrana pentru animale şi produsele alimentare şi cu normele de sănătate animală şi de bunăstare a animalelor cu modificarile si completarile ulterioare,

R (UE) nr. 178/2002 de stabilire a principiilor şi a cerinţelor generale ale legislaţiei alimentare, de instituire 235 a Autorităţii Europene pentru Siguranţa Alimentară şi de stabilire a procedurilor în domeniul siguranţei produselor alimentare cu modificarile si completarile ulterioare.

Comunicarea Comisiei nr. 2008/C155/02 cu privire la aplicarea art. 87 și 88 din Tratatul CE privind ajutoarele de stat sub formă de garanții;

Comunicarea Comisiei nr. 2008/C14/02 cu privire la revizuirea metodei de stabilire a ratelor de referință și de actualizare,

Legea nr. 346/2004 privind stimularea înfiinţării şi dezvoltării întreprinderilor mici şi mijlocii cu completările și modificările ulterioare,

Legea 31/1990 privind societățile comerciale, republicată, cu completările și modificările ulterioare

OUG 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale cu modificările și completările ulterioare,

Legea nr. 1/2005 privind organizarea şi funcţionarea cooperaţiei cu completările și modificările ulterioare,

Legea nr. 566/2004 a cooperatiei cu completările și modificările ulterioare,

Ordonanța nr. 37/ 2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice cu completările și modificările ulterioare,

Ordinul nr. 119/2014 pentru aprobarea Normelor de igienă şi sănătate publică privind mediul de viaţă al populaţiei cu modificările și completările ulterioare

Ordinul 10/2008 privind aprobarea Normei sanitare veterinare care stabileşte procedura pentru marcarea şi certificarea sanitară veterinară a cărnii proaspete şi marcarea produselor de origine animală destinate consumului uman cu modificările și completările ulterioare

Ordinul 111/2008 privind aprobarea Normei sanitare veterinare şi pentru siguranţa alimentelor privind procedura de înregistrare sanitară veterinară şi pentru siguranţa alimentelor a activităţilor de obţinere şi de vânzare directă şi/sau cu amănuntul a produselor alimentare de origine animală sau nonanimală, precum şi a activităţilor de producţie, procesare, depozitare, transport şi comercializare a produselor alimentare de origine non-animală cu modificările și completările ulterioare.

Ordin 57 din 2010 pentru aprobarea Normei sanitare veterinare privind procedura de autorizare sanitară veterinară a unităţilor care produc, procesează, depozitează, transportă şi/sau distribuie produse de origine animal cu modificările și completările ulterioare.

4.Beneficiari direcţi:Întreprinderi, cooperative și grupuri de producători definite conform legislației naționale în vigoare.

Beneficiari indirecţi: populația teritoriul GAL.

1. **Tip de sprijin - r**ambursarea costurilor eligibile suportate și plătite efectiv.

**6. Tipuri de acţiuni eligibile si neeligibile**

Sprijinul va fi acordat pentru:

*Investiţii în active corporale din sectorul de procesare a produselor agro-alimentare pentru:*

• Înființarea, extinderea și/sau modernizarea și dotarea unităților de procesare, inclusiv investiții privind marketingul produselor (ex. etichetare, ambalare);

• Înființarea, extinderea și/sau modernizarea de rețelele locale de colectare, recepție, depozitare, condiționare, sortare și capacități de ambalare**;**

• Îmbunătăţirea controlului intern al calităţii și conformarea cu noile standarde impuse de legislația europeană pentru prelucrarea și comercializarea produselor agro-alimentare;

• Producerea și utilizarea energiei din surse regenerabile (solară, eoliană, geotermală), a energiei produsă cu ajutorul pompelor de căldură, în cadrul unității procesatoare exclusiv pentru consumul propriu și investiții pentru îmbunătățirea eficienţei energetice, ca și operaţiuni din cadrul unui proiect mai mare de investiţii;

*• Investiții în active necorporale pentru:*

• Organizarea şi implementarea sistemelor de management a calităţii şi de siguranţă alimentară, dacă

**Activități neeligibile:**

* Producția de biocombustibili și peleți;
* Investiţiile pentru unităţi de ecarisaj;
* Producţia și comercializarea produselor vinicole sprijinite prin Programul naţional de sprijin al României în sectorul vitivinicol 2014- 2018 , cu modificările și completările ulterioare
* Procesarea și comercializarea produselor agricole finanțate în cadrul subprogramului pomicol;
* Procesarea produselor pescărești

**7. Condiţii de eligibilitate**

Solicitantul trebuie să se încadreze în categoria beneficiarilor eligibili;

• Investiția trebuie să se încadreze în cel puțin una din acțiunile/operațiunile eligibile prevăzute prin sub - măsură;

•Sprijinul va fi limitat la investiții în procesarea produselor agricole incluse în lista cuprinsă în Anexa I la Tratatul de Instituire a Comunităţii Europene în scopul obținerii de produse Anexa I și non-Anexa I;

• Solicitantul trebuie să demonstreze capacitatea de asigurare a cofinanțării investiției;

• Viabilitatea economică a investiției trebuie să fie demonstrată în baza prezentării documentației tehnico-economice;

• Solicitantul nu trebuie să fie în dificultate, în conformitate cu legislația în vigoare;

• Investiția va fi precedată de o evaluare a impactului preconizat asupra mediului dacă aceasta poate avea efecte negative asupra mediului, în conformitate cu legislația în vigoare menționată în cap. 8.1;

• Investiția va respecta prevederile legislației în vigoare din domeniul sănătate publică, sanitar-veterinar și siguranță alimentară;

• Solicitantul va demonstra ca profitul mediu anual (ca medie a ultimilor trei ani fiscali) nu depășește de 4 ori valoarea sprijinului solicitat.

1. **Criterii de selecţie**

* Aplicarea de noi tehnologii în procesul de producție cu scopul de a crește productivitatea.
* Utilizarea de noi tehnici care converg spre scăderea costurilor de fabricație;
* Implementarea sistemelor de management al calității și de siguranță alimentară.
* Acțiuni destinate creșterii competitivității antreprenoriale (planuri de marketing, de comunicare etc)

Vor fi finanțate doar proiectele care sunt inițiate de reprezentanții sectoarelor privat și civil, constituiți din punct de vedere juridic.

1. **Sume (aplicabile) și rata sprijinului**

Rata sprijinului public nerambursabil va fi de **50% din totalul cheltuielilor eligibile** pentru IMM-uri și grupuri de producători/cooperative și **40%** pentru alte întreprinderi și nu va depăși suma de 50.000 euro/proiect.

1. **Indicatori de monitorizare**

Volum total al investiţiilor (Euro): 100.000 euro

Număr de locuri de munca nou create: 2

Numărul de exploatații agricole care primesc sprijin pentru participarea la sistemele de calitate, la piețele locale și la circuitele de aprovizionare scurte, precum și la grupuri/organizații de producători: 1

Număr de exploataţii care realizează/introduc noi produse şi/sau noi tehnologii: 2